Tanklar Ukrainaga jo‘natilishi uchun Germaniya hukumatining roziligi talab qilinadi. Foto: Getty Images Germaniyaning Rheinmetall mudofaa konserni Ukrainaga ilgari foydalanilgan Leopard 1 tanklarini yetkazib berishga tayyor. Bu haqda konsern boshqaruvi raisi Armin Papperger ma’lum qildi. "Dastlabki Leopard 1 olti hafta ichida yetkazib berilishi mumkin", - dedi u. Tanklar Ukrainaga jo‘natilishi uchun Germaniya hukumatining roziligi talab qilinadi. Pappergerning so‘zlariga ko‘ra, Rheinmetall Ukrainaga boshqa mamlakatlar armiyalarining eski zaxiralaridan 50tagacha Leopard 1 tanklarini yetkazib berishi mumkin. Hozirda tanklarning texnik holati baholanmoqda. Konsern rahbarining aytishicha, ukrain harbiylari ushbu texnikadan foydalanishni bir necha kun ichida o‘rganib olishi mumkin.